Tìpegamente, łe regate avegniva in łaguna 'verta, come 'ntel caxo riportà anca 'nte ła pianta del 'De Barbari, e soło ecesionalmente se desvolzeva łongo 'l Canal Grando. Par tuto 'l XV e XVI secoło łe regate, pur gòdendo de publico patrocinio, vegniva indite da łe Conpagnie de ła Calsa, fin al 1631 quando el Consejo dei Diexe, forse dopo che ghe xe stàda l'epidemia de peste che gera prexente in quel periodo, gà stabiłìo l'escluxiva del Stato par indir łe regate, concedendo 'na lisénsa de dełega, su dexegnasión dei Xudegàdi de spetànsa, par i privà che gavarìa dovesto fornir anca a coverxer łe spexe organixative. Dal 1687 ła dełega xe stàda concessa ałe famegie patrissie e ałe corporasion de łe arti e mistieri.